Pamela
Roberts
Dragan
Pantelić

    falcon-10@gmx.de

prevod
5.11.2003.
3.2

# Samodopuna teksta

Možete podesiti K‑osvajač da pomaže dok unosite URL u traku lokacije, uključivanjem mogućnosti samodopune teksta. Kliknite desnim na prazan deo polja za unos trake lokacije, pa odaberite iz iskačućeg menija Dopuna teksta. Biće vam ponuđen izbor sledeće dve opcije:

(bez dopune)

  Dobijate ono što upisujete.

ručno

  Kad ste upisali deo putanje ili URL‑a, pritisak na CtrlE dopuniće unos ako je to moguće učiniti nedvosmisleno.

automatski

  Dok pišete u polju trake lokacije, K‑osvajač će automatski proširiti dotle napisano na jednu moguću celu putanju ili URL, ističući dodate znakove. Nastavite s unosom ako to nije ono što želite, ili pritisnite Enter da prihvatite ponuđenu dopunu.

padajući spisak

  Dok kucate, pojaviće se padajući spisak s mogućim pogocima za dotle upisano. Kad se željena putanja ili URL pojave na spisku, dvokliknite levim na stavku. Možete koristiti i tastere strelice gore i strelice dole da odaberete stavku, pa onda pritisnite Enter.

kratko automatski

  Poput automatskog režima, osim što dotle upisano proširuje do prvog sledećeg znaka / u putanji ili URL‑u. Pritisnite CtrlE da prihvatite predlog, a Enter kad je dovršena cela putanja ili URL.

Najbolje je da isprobate sve ove režime, da utvrdite koji vam najbolje leži.

Istorijat nedavno posećenih URL‑ova koji K‑osvajač koristi za dopunu teksta može se pregledati i uređivati na stranici Istorijat navigacionog panela.